|  |
| --- |
| UKMERGĖS RAJONO SAVIVALDYBĖSTARYBA |
|  |
| **SPRENDIMAS** |
| **DĖL UKMERGĖS RAJONO SAVIVALDYBĖS 2022 METŲ**  **BIUDŽETO PATIKSLINIMO** |
|  |
| 2022 m. birželio d. Nr. |
| Ukmergė |
|  |
|  |

Vadovaudamasi Lietuvos Respublikos vietos savivaldos įstatymo 51 straipsnio 2 dalimi, Lietuvos Respublikos biudžeto sandaros įstatymu, Lietuvos Respublikos Vyriausybės 2001 m. gegužės 14 d. nutarimu Nr. 543 ,,Dėl Lietuvos Respublikos valstybės biudžeto ir savivaldybių biudžetų sudarymo ir vykdymo tvarkos patvirtinimo”, Ukmergės rajono savivaldybės taryba n u s p r e n d ž i a:

1. Patikslinti Ukmergės rajono savivaldybės tarybos 2022 m. vasario 18 d. sprendimu Nr. 7-45 patvirtintą Ukmergės rajono savivaldybės biudžeto pajamų planą:

1.1. padidinti gyventojų pajamų mokesčio planą **169,4** tūkst. Eur ir vietoj ,,24971,0“ įrašyti **,,25140,4“;**

1.2. padidinti kitas tikslines dotacijas ir lėšas iš valstybės biudžeto **83,859** tūkst. Eur ir vietoj ,,1642,144“ įrašyti ,,**1795,515**“;

**1.3. padidinti specialias tikslines dotacijas valstybinėms (perduotoms savivaldybėms) funkcijoms atlikti 172,7 tūkst. Eur ir vietoj „5482,795“ įrašyti „5655,495“.**

2. Patikslinti asignavimus iš valstybės biudžeto:

2.1. skirti 44,88 tūkst. Eur Savivaldybės administracijai – asmeninei pagalbai teikti ir administruoti, iš jų 0,88 tūkst. Eur administravimo darbo užmokesčiui (Sveikatos apsaugos ir socialinės paramos programa);

2.2. leisti Savivaldybės administracijai 0,475 tūkst. Eur bendruomeninės veiklos savivaldybėje stiprinimui skirtų lėšų panaudoti administravimui, iš jų 0,47 tūkst. Eur darbo užmokesčiui (Savivaldybės valdymo programa).

**2.3. skirti 14347 Eur Savivaldybės administracijai (Sveikatos apsaugos ir socialinės paramos programa), iš jų:**

**2.3.1. 14066 Eur kompensacijoms už būsto suteikimą užsieniečiams, pasitraukusiems iš Ukrainos dėl Rusijos federacijos karinių veiksmų Ukrainoje;**

**2.3.2. 281 Eur kompensacijų už būsto suteikimą užsieniečiams, pasitraukusiems iš Ukrainos dėl Rusijos federacijos karinių veiksmų Ukrainoje, administravimui.**

3. Perskirstyti Paveldosaugos programos asignavimus tarp asignavimų valdytojų (Kultūros palaugų plėtros programa):

3.1. sumažinti 35,5 tūkst. Eur Savivaldybės administracijai;

3.2. skirti 35,5 tūkst. Eur Ukmergės kraštotyros muziejui.

4. Skirti 157,4 tūkst. Eur iš savivaldybės biudžeto, iš jų:

4.1. 64,5 tūkst. Eur švietimo įstaigoms – išeitinėms išmokoms (Žinių visuomenės plėtros programa), iš jų:

4.1.1. Jono Basanavičiaus gimnazijai – 9,0 tūkst. Eur;

4.1.2. Taujėnų gimnazijai – 2,4 tūkst. Eur;

4.1.3. Senamiesčio progimnazijai – 22,9 tūkst. Eur;

4.1.4. Užupio pagrindinei mokyklai – 16,8 tūkst. Eur;

4.1.5. Vidiškių pagrindinei mokyklai – 3,1 tūkst. Eur;

4.1.6. vaikų lopželiui-darželiui ,,Vaikystė“ – 10,3 tūkst. Eur;

4.2. 24,2 tūkst. Eur vaikų lopželiui-darželiui ,,Saulutė“ – grupės remontui (Žinių visuomenės plėtros programa);

4.3. 44,0 tūkst. Eur Ukmergės socialinių paslaugų centrui – automobilio, pritaikyto neįgaliesiems vežti, įsigijimui (Sveikatos apsaugos ir socialinės paramos programa);

4.4. 1,6 tūkst. Eur Vlado Šlaito viešajai bibliotekai – kėdžių įsigijimui (Kultūros palaugų plėtros programa);

4.5. 21,1 tūkst. Eur Pabaisko seniūnijai – administracinio pastato patalpų remontui (Savivaldybės valdymo programa);

4.6. 2,0 tūkst. Eur Deltuvos seniūnijai – sklypo, esančio Rotautų k. 7, Deltuvos seniūnijoje, sutvarkymo išlaidoms (Kaimo plėtros programa).

5. Skirti 16,0 tūkst. Eur ugdymo įstaigoms iš rajono savivaldybės biudžete patvirtintos Ugdymo įstaigų aprūpinimo ugdymo priemonėmis, įranga ir įstaigų remonto programos (Žinių visuomenės plėtros programa), iš jų:

5.1. 4,5 tūkst. Eur vaikų lopželiui-darželiui ,,Nykštukas“ – lauko pavėsinių remontui;

5.2. 4,0 tūkst. Eur Senamiesčio progimnazijai – šildymo sistemų remontui;

5.3. 2,9 tūkst. Eur Užupio pagrindinei mokyklai – sporto salės apšvietimo lempų pakeitimui;

5.4. 2,8 tūkst. Eur ,,Šilo“ progimnazijai – sporto salės apšvietimo lempų pakeitimui;

5.5. 1,8 tūkst. Eur Deltuvos pagrindinei mokyklai, iš jų: 1,0 tūkst. Eur patalpų remontui, 0,8 tūkst. Eur žoliapjovei įsigyti.

6. Patikslinti specialią tikslinę dotaciją ugdymo reikmėms finansuoti (Žinių visuomenės plėtros programa):

6.1. skirti 8,5 tūkst. Eur švietimo įstaigoms mokytojų išeitinėms išmokoms, iš jų:

6.1.1. Taujėnų gimnazijai – 0,8 tūkst. Eur;

6.1.2. Senamiesčio progimnazijai – 1,0 tūkst. Eur;

6.1.3. Vidiškių pagrindinei mokyklai – 1,6 tūkst. Eur;

6.1.4. vaikų lopželiui-darželiui ,,Vaikystė“ – 5,1 tūkst. Eur;

6.2. sumažinti 8,5 tūkst. Eur Savivaldybės administracijai.

7. Skirti 24632 Eur iš valstybės biudžeto ugdymo įstaigoms vaikų, atvykusių į Lietuvos Respubliką iš Ukrainos dėl Rusijos Federacijos karinių veiksmų Ukrainoje, ugdomų pagal ikimokyklinio, priešmokyklinio ir bendrojo ugdymo programas, ugdymui (Žinių visuomenės plėtros programa), iš jų:

7.1. vaikų lopšeliui-darželiui ,,Eglutė“ – 620 Eur darbo užmokesčiui;

7.2. vaikų lopšeliui-darželiui ,,Nykštukas“ – 620 Eur darbo užmokesčiui;

7.3. vaikų lopšeliui-darželiui ,,Saulutė“ – 496 Eur darbo užmokesčiui;

7.4. vaikų lopšeliui-darželiui ,,Vaikystė“ – 868 Eur darbo užmokesčiui;

7.5. vaikų lopšeliui-darželiui ,,Žiogelis“ – 372 Eur darbo užmokesčiui;

7.6. Antano Smetonos gimnazijai – 3872 Eur darbo užmokesčiui;

7.7. Taujėnų gimnazijai – 4264 Eur, iš jų 4203 Eur darbo užmokesčiui;

7.8. Senamiesčio progimnazijai – 7392 Eur, iš jų 7287 Eur darbo užmokesčiui;

7.9. Dukstynos pagrindinei mokyklai – 3520 Eur darbo užmokesčiui;

7.10. ,,Šilo“ progimnazijai – 828 Eur darbo užmokesčiui;

7.11. Pašilės progimnazijai – 124 Eur darbo užmokesčiui;

7.12. Užupio pagrindinei mokyklai – 1532 Eur, iš jų 1510 Eur darbo užmokesčiui;

7.13. Želvos gimnazijai – 124 Eur, iš jų 122 Eur darbo užmokesčiui.

8. Patikslinti asignavimus iš savivaldybės biudžeto (Kaimo plėtros programa); iš jų:

8.1. sumažinti 7,0 tūkst. Eur Veprių seniūnijai komunalinių paslaugų darbo užmokestį;

8.2. skirti 7,0 tūkst. Eur komunalinėms paslaugoms Savivaldybės administracijai –traktoriaus priedams ir padargams Veprių seniūnijai įsigyti.

**9. Skirti 130,9 tūkst. Eur iš specialių tikslinių dotacijų Savivaldybės administracijai, iš jų:**

**9.1. 20,5 tūkst Eur socialinėms išmokoms ir kompensacijoms skaičiuoti ir mokėti (Sveikatos apsaugos ir socialinės paramos programa);**

**9.2 0,5 tūkst Eur socialinių išmokų ir kompensacijų skaičiavimo ir mokėjimo administravimui – darbo užmokesčiui (Sveikatos apsaugos ir socialinės paramos programa);**

**9.3. 8,7 tūkst. Eur socialinei paramai mokiniams už įsigytus mokinio reikmenis (Sveikatos apsaugos ir socialinės paramos programa);**

**9.4. 2,1 tūkst. Eur socialinės paramos mokiniams administravimui– darbo užmokesčiui (Sveikatos apsaugos ir socialinės paramos programa);**

**9.5. 55,3 tūkst. Eur socialinėms paslaugoms (Sveikatos apsaugos ir socialinės paramos programa);**

**9.6. 1,7 tūkst. Eur socialinių passlaugų administravimui – darbo užmokesčiui (Sveikatos apsaugos ir socialinės paramos programa);**

**9.7. 42,1 tūkst. Eur užimtumo didinimo programos modelio įgyvendinimui, iš jų – 11,6 darbo užmokesčiui (Savivaldybės valdymo programa).**

**10. Skirti 41,8 tūkst. Eur iš specialios tikslinės dotacijos socialinei paramai mokiniams už įsigytus maisto produktus ugdymo įstaigoms (Sveikatos apsaugos ir socialinės paramos programa), iš jų:**

**10.1. 8,0 tūkst. Eur Senamiesčio progimnazijai;**

**10.2. 4,0 tūkst. Eur Siesikų gimnazijai;**

**10.3. 10,0 tūkst. Eur Šilo progimnazijai;**

**10.4. 6,0 tūkst. Eur Veprių mokyklai-daugiafunkciam centrui;**

**10.5. 4,0 tūkst. Eur Taujėnų gimnazijai;**

**10.6. 4,0 tūkst. Eur Vidiškių pagrindinei mokyklai;**

**10.7. 2,8 tūkst. Eur vaikų lopšeliui-darželiui „Nykštukas“;**

**10.8. 3,0 tūkst. Eur vaikų lopšeliui-darželiui „Vaikystė“.**

**11. Skirti 12,0 tūkst Eur iš savivaldybės biudžeto komunalinėms paslaugoms Savivaldybės administracijai** – **automobiliui Lyduokių seniūnijai įsigyti (Kaimo plėtros programa).**

Savivaldybės meras

Projektą parengė:

Finansų skyriaus vyr. specialistė Daiva Radvilienė

Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora“.

**UKMERGĖS RAJONO SAVIVALDYBĖS TARYBOS SPRENDIMO PROJEKTO**

**,,DĖL UKMERGĖS RAJONO SAVIVALDYBĖS 2022 METŲ**

**BIUDŽETO PATIKSLINIMO”**

**AIŠKINAMASIS RAŠTAS**

2022 m. birželio 13 d.

Ukmergė

**1. Sprendimo projekto rengimo pagrindas.**

Lietuvos Respublikos vietos savivaldos įstatymo 51 straipsnio 2 dalis, kuri numato, kad biudžetiniais metais savivaldybės taryba biudžetą gali tikslinti.

**2. Sprendimo projekto tikslas ir esmė:**.

2022-05-18 Neįgaliųjų reikalų departamento prie Socialinės apsaugos ir darbo ministerijos direktoriaus įsakymu Nr. V-47 Ukmergės rajono savivaldybei skirta papildomai 44,88 tūkst. Eur asmeninei pagalbai teikti ir administruoti. Šią funkciją įgyvendina Ukmergės socialinių paslaugų centras.

2022 m. gegužės 17 d. Lietuvos Respublikos Seimas priėmė 2022 metų valstybės biudžeto ir savivaldybių biudžetų finansinių rodiklių patvirtinimo įstatymo pakeitimą. Vadovaujantis šiuo įstatymu Ukmergės rajono savivaldybės biudžeto prognozuojamos pajamos iš gyventojų pajamų mokesčio nuo 24917 tūkst. Eur padidintos iki 25528 tūkst. Eur, t.y. 611 tūkst. Eur. Šios lėšos savivaldybės biudžetinių įstaigų ir Savivaldybės administracijos įgyvendinamoms programoms bus paskirstytos iki biudžetinių metų pabaigos, atsižvelgiant į savivaldybės biudžeto vykdymą bei metų eigoje atsirandančius būtinus poreikius.

2022-03-22 Švietimo, mokslo ir sporto ministro įsakymu Nr.V-429 buvo skirta 33637 Eur savivaldybės išlaidoms, susijusioms su mokytojų, dirbančių pagal ikimokyklinio, priešmokyklinio, bendrojo ugdymo ir profesinio mokymo programas, personalo optimizavimu ir atnaujinimu, apmokėti, kurios prioriteto tvarka buvo skirtos Užupio pagrindinei mokyklai, kadangi šįmet uždaromas Pabaisko pagrindinio ugdymo skyrius. Vadovaujantis nustatyta tvarka, valstybės biudžeto lėšos pagal šią programą gali sudaryti ne daugiau kaip 2/3 išmokos sumos. Šiame sprendimo projekte numatytos lėšos iš savivaldybės biudžeto mokytojų išeitinėms išmokoms dėl struktūros pertvarkos Pabaisko pagrindinio ugdymo skyriuje bei mokytojams, kurie sulaukė pensinio amžiaus ir nusprendė palikti darbą ugdymo įstaigose, sumokėti.

Savivaldybės administracija, atsižvelgusi į gautus savivaldybės biudžetinių įstaigų prašymus, sprendimo projekte siūlo skirti papildomas lėšas būtinoms įstaigų reikmėms finansuoti. Vienas iš jų – vaikų lopšelio-darželio ,,Saulutė“ grupės remontas. Tvirtinant šių metų savivaldybės biudžetą, šiai įstaigai jau skirta 20 tūkst. Eur vienos grupės remontui, tačiau buvo gautas prašymas skirti lėšų ir antros grupės remontui, kadangi abiejų grupių patalpos yra vienoje laiptinėje ir tai leistų efektyviau atlikti remontą bei sukeltų mažiau nepatogumų. Lopšelio-darželio pastatas statytas 1972 m., grupėse buvo atliekamas kosmetinis patalpų remontas, tačiau dėl vidaus patalpų nusidėvėjimo, grupės lubose ir sienose likusių lietaus vandens nubėgimo dėmių, reikalingas kapitalinis remontas. Įstaigos vidaus patalpos neatitinka higienos normų ir gaisrinės saugos reikalavimų.

Siūloma skirti 17,8 tūkst. Eur Pabaisko seniūnijos administracinių patalpų remontui , kadangi į šias patalpas numatoma perkelti Vlado Šlaito viešosios bibliotekos Pabaisko skyrių. Šiuo metu bibliotekos skyrius yra buvusiame Pabaisko pagrindinio ugdymo skyriuje, kur nuo 2022-09-01 pradės veikti privati ,,Tėkmės“ mokykla ir 3,3 tūkst. eur avarinio seniūnijos kamino remontui.

Atsižvelgiant į Deltuvos seniūno prašymą, siūloma skirti lėšas sklypo, esančio Rotautų kaime 7, sutvarkymui. 2020-04-30 Savivaldybės tarybos sprendimu buvo perimtas nekilnojamasis turtas, esantis šiuo adresu. Kadangi sklype yra apie 40-50 tonų betoninių plokščių laužo, šį laužą reikia išgabenti į statybinių atliekų surinkimo aikštelę ir sutvarkyti sklypą.

Ukmergės socialinių paslaugų centre teikiant dienos socialinės globos paslaugas institucijoje, laikino atokvėpio kaip trumpalaikės socialinės globos paslaugas institucijoje, neįgalieji atvežami į įstaigą ir parvežami iš jos. Centro lankytojai - neįgalieji aktyviai dalyvauja įvairiose veiklose, kurių metu organizuojamos įvairios išvykos, važiuojama į ekskursijas, pažintines veiklas.

Centras turi 2 neįgaliesiems vežti pritaikytus automobilius: Ford Transit (registracijos data 2011-09-14) ir Ford Transit Custom (registracijos data 2019-11-29). Automobiliai per dieną vidutiniškai pravažiuoja po 220 km. Kiekvieną dieną pritaikyti neįgaliems vežti automobiliai važiuoja į Taujėnus, Želvą, Jakutiškius, Dainavą, Samantonis, Statikus ir po Ukmergės miestą.

Be to, teikiant transporto paslaugas, dažnai neužtenka lengvojo automobilio, kadangi nemaža dalis Centro paslaugų gavėjų – neįgalūs asmenys, kuriems reikalingas neįgaliesiems vežti pritaikytas automobilis, juo asmenys vežami į Ukmergės bei kitų miestų gydymo, reabilitacijos ir kitas įstaigas.

Vienas iš Centro turimų neįgaliesiems pritaikytų automobilių – Ford Transit (registracijos data 2011-09-14) – labai blogos techninės būklės. Centro automobilių techninę priežiūrą ir remonto darbus atliekantis tiekėjas įvertino Ford Transit automobilio techninę būklę ir pateikė rekomendaciją, kad esant tiek daug gedimų bei trūkumų šio automobilio remontuoti netikslinga. Siūloma skirti lėšas iš savivaldybės biudžeto automobilio, pritaikyto neįgaliesiems vežti, įsigijimui.

Įgyvendinus viešosios bibliotekos renovaciją, jos Konferencijų salė tapo patrauklia vieta ne tik bibliotekos lankytojų poreikiams, bet ir kitų rajono įstaigų, organizacijų (Savivaldybės, Meno mokyklos, Ukmergės butų ūkio, Trečiojo amžiaus universiteto ir kt.) veikloms vykdyti, renginiams organizuoti. Siūloma skirti lėšų kėdėms įsigyti, kadangi įstaigos turimų ne visada pakanka.

Taip pat siūloma paskirstyti dalį rajono savivaldybės biudžete patvirtintos Ugdymo įstaigų aprūpinimo ugdymo priemonėmis, įranga ir įstaigų remonto programos lėšų, atsižvelgiant į įstaigų pateiktus prašymus.

Siūloma perskirstyt Paveldosaugos programos asignavimus ir dalį lėšų skirti tiesiogiai Kraštotyros muziejui. Skirtos programos lėšos bus panaudotos Prezidento Antano Smetonos dvaro rūmų balkonų avarinei padėčiai ištaisyti. Taip pat būtina sutvarkyti Prezidento Antano Smetonos gimtosios sodybos vietoje esančio paveldo objekto – šulinio viršutinę medinę dalį, kurios būklė yra ypač prasta. 2021 m. atlikus Prezidento Antano Smetonos Užugirio pradžios mokyklos pastato būklės vertinimą, nustatyta prasta stogo čerpių būklė. Prieš teikiant paraišką finansavimui gauti, būtina parengti stogo konstrukcijos tyrimus. Visiems šiems darbams įgyvendinti sprendimo projekte siūloma skirti 35,5 tūkst. Eur.

Švietimo, mokslo ir sporto ministerija skyrė 24632 Eur vaikų, atvykusių į Lietuvos Respubliką iš Ukrainos dėl Rusijos Federacijos karinių veiksmų Ukrainoje, ugdomų pagal ikimokyklinio, priešmokyklinio ir bendrojo ugdymo programas, ugdymui. Vaikui, ugdomam pagal ikimokyklinio arba priešmokyklinio ugdymo programą, skiriama 124 Eur, o vaikui, ugdomam pagal bendrojo ugdymo programą – 176 Eur per mėnesį. Šios lėšos paskirstytos ugdymo įstaigoms už gegužės-birželio mėnesius, atsižvelgiant į vaikų skaičių mokinių registe 2022 m. gegužės 30 dieną.

Veprių seniūnė pateikė prašymą iš sutaupyto darbo užmokesčio dėl darbuotojų ligos vasario-birželio mėn. leisti įsigyti traktoriui priedus ir padargus.

**3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas):**

Nėra.

**4. Sprendimui įgyvendinti reikalingos lėšos ir galimi finansavimo šaltiniai:**

Numatyta šiame sprendimo projekte.

**5. Priėmus sprendimą laukiami rezultatai, galimos pasekmės:**

Efektyvus savivaldybės biudžeto lėšų naudojimas, atsiradusių papildomų poreikių finansavimas.

**6. Priimtam sprendimui įgyvendinti reikalingi papildomi teisės aktai (*priimti, pakeisti, panaikinti*):**

Nereikia.

**7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas:**

Neatliekamas.

**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas:**

Neatliekamas.

**9. Sekretoriatas priimtą sprendimą pateikia\*:**

 Sekretoriatas priimtą sprendimą pateikiaFinansų skyriui bei sprendimo projekte įvardintoms biudžetinėms įstaigoms ir Savivaldybės administracijos skyriams.

**10. Aiškinamojo rašto priedai:**

Nėra.

Finansų skyriaus vyr. specialistė Daiva Radvilienė